Սպա որդու անունով «Օդնոկլասնիկի» կայքում էջ է բացել ու սկսել շփվել Արմանի հետ: Մասնավորապես՝ նրան հայտնել է զորամասի համարը, որտեղ նա ծառայում է: Ավելի ուշ, երբ այցելել է Արցախում ծառայող որդուն, նրան ցույց է տվել այդ խոսակցությունը: Որդին բարկացել ու խստորեն պատվիրել, որ դադարեցնի այդ մարդու հետ շփումը, քանի որ հավանական է, որ նա կարող է լրտես լինել: Սակայն ինքը որդուն չի լսել ու շարունակել է, իր իսկ բացատրությամբ, «բացահայտել, թե ով է նա». ««Եթե ես իմ որդուն լսեի, այսօր ամբաստանյալի աթոռին չէի լինի»»: «Ես ուզում էի իմանալ, թե ում հետ եմ պատրաստվում կյանքս կապել»: Այն հարցին, թե երբ արդեն կասկածներ կային, որ նա լրտես է, ինչու՞ չի դիմել իրավապահ մարմիններին, կինը պատասխանել է. «Դե ես նրան համակրում էի, ամեն ինչ խառնվել էր իրար»: